# Dvojfázová výzva na predkladanie žiadosti o poskytnutie pomoci na podporu inovačného zoskupenia a inovatívnych projektov v Slovenskej republike č. SRIN 1/2020

Úrad podpredsedu vlády SR pre investície a informatizáciu podľa:

* Zákona č. 111/2018 Z. z. o poskytovaní dotácií v pôsobnosti Úradu podpredsedu vlády Slovenskej republiky pre investície a informatizáciu v znení neskorších predpisov (ďalej len

„zákon o poskytovaní dotácií“);

* Uznesenia vlády Slovenskej republiky č. 528/2018 zo dňa 28. novembra 2018 k Návrhu inštitucionálneho zabezpečenia slovenskej inovačnej diplomacie;
* Schémy podpory projektov experimentálneho vývoja a inovácií v Slovenskej republike (schéma pomoci *de minimis*)[[1]](#footnote-1) DM – 19/2018 (ďalej len „schéma“);
* Dohody o partnerstve v oblasti experimentálneho vývoja a inovácií v Slovenskej republike č. 1/2019 (ďalej len „partnerská dohoda");

## vyhlasuje verejnú „Dvojfázovú výzvu na predkladanie žiadosti o poskytnutie pomoci na podporu inovačného zoskupenia a inovatívnych projektov v Slovenskej republike“ (ďalej len „výzva“)

|  |  |
| --- | --- |
| **Kód výzvy** | 3972/2020/OFN-1 |
| **Označenie výzvy** | SRIN 1/2020  |
| **Oblasť výzvy** | * **Priemysel 4.0**
* **Biotechnológie**
* **Kybernetická bezpečnosť**
 |
| **Dĺžka trvania výzvy** |
| **Dátum vyhlásenia prvej a druhej fázy výzvy** | 9.1.2020 |
| **Termín predkladania žiadostí v rámci prvej fázy výzvy (do)** | 2.3.2020 |
| **Termín predkladania žiadostí v rámci druhej fázy výzvy (do)** | 30.6.2020 |

1. **Základný účel výzvy**

Základným účelom výzvy je stimulovať inovačný ekosystém v SR (v rámci prvej fázy výzvy) apodporiť internacionalizáciu a komercializáciu inovatívnych projektov slovenských podnikateľských subjektov (v rámci druhej fázy výzvy).

**Hlavným zámerom prvej fázy výzvy** je výber jedného inovačného zoskupenia[[2]](#footnote-2), ktoré pripraví a zrealizuje intenzívny vzdelávací program v oblasti:

* + projektového riadenia a tvorby biznis modelov;
	+ rozvoja podnikania a možností financovania;
	+ zlepšenia prezentačných zručností a komunikácie so zákazníkmi, obchodnými partnermi, investormi a pod.

(ďalej len „program“) na území Slovenskej republiky podľa požiadaviek uvedených vo výzve.

**Hlavným zámerom druhej fázy výzvy** je výber maximálne šiestich úspešných žiadateľov pre druhú fázu, ktorí absolvujú akceleračný program v zahraničnom akcelerátore **ILOG[[3]](#footnote-3)** v Izraeli (ďalej len „akceleračný program“). Akceleračný program umožní nadviazať medzinárodnú spoluprácu s investormi, ktorí sú súčasťou akceleračného programu a pripraviť konkurencieschopný obchodno-finančný model pre vyvíjané inovatívne produkty alebo služby na zahraničnom trhu.

# Poskytovateľ pomoci, vykonávateľ schémy a poskytovateľ podpory

Poskytovateľom pomoci je Úrad podpredsedu vlády Slovenskej republiky pre investície ainformatizáciu, ktorý je zároveň aj vykonávateľom schémy (ďalej len „poskytovateľ“).

Poskytovateľom podpory je zahraničný partner ILOG (ďalej len „zahraničný partner“).

# Oprávnení žiadatelia

Pomoc bude poskytnutá pre mikro alebo malé podniky na realizáciu oprávneného projektu. Pre účely výzvy sa výklad mikro a malých podnikov riadi prílohou I nariadenia Komisie EÚ č.651/2014 v platnom znení.[[4]](#footnote-4)

**Oprávnenými žiadateľmi pre prvú fázu** výzvy sú inovačné zoskupenia s právnou formou podľa § 4 zákona o poskytovaní dotácií (ďalej len „žiadateľ prvej fázy“) a to:

* + právnická osoba oprávnená na podnikanie so sídlom na území Slovenskej republiky;
	+ občianske združenie alebo nadácia so sídlom na území Slovenskej republiky;
	+ nezisková organizácia poskytujúca všeobecné prospešné služby so sídlom na území Slovenskej republiky;
	+ záujmové združenie právnických osôb, ktoré je právnickou osobou so sídlom na území Slovenskej republiky.

**Oprávnenými žiadateľmi pre druhú fázu** výzvy sú mikro alebo malé podniky s právnou formou podľa § 4 zákona o poskytovaní dotácií (ďalej len „žiadateľ druhej fázy“) a to:

* + fyzická osoba – podnikateľ s miestom podnikania na území Slovenskej republiky,
	+ právnická osoba oprávnená na podnikanie so sídlom na území Slovenskej republiky, (žiadateľ prvej fázy a žiadateľ druhej fázy ďalej spolu aj ako „žiadatelia“ a jednotlivo ako

„žiadateľ“).

Odo dňa nadobudnutia účinnosti zmluvy o poskytnutí pomoci v rámci prvej fázy výzvy alebo zmluvy o poskytnutí pomoci a podpory v rámci druhej fázy výzvy (ďalej len „zmluva“) sažiadateľ považuje za oprávneného príjemcu (ďalej len „príjemca“).

# Oprávnený projekt

**Oprávneným projektom pre prvú fázu** výzvy je príprava a realizácia jedného vzdelávacieho programu v oblasti výzvy. V rámci prvej fázy výzvy **bude podporený** iba taký oprávnený **projekt**, **ktorý splní požiadavky podľa prílohy č. 2 výzvy**.

**Oprávneným projektom pre druhú fázu** výzvy je podpora účasti maximálne šiestich najlepších slovenských inovatívnych projektov na akceleračnom programe ILOG v Izraeli v oblasti výzvy.

# Celkový rozpočet oprávneného projektu

## Celkový rozpočet pre oprávnený projekt prvej fázy je maximálne vo výške 27 800,- EUR

a pozostáva:

1. z pomoci od poskytovateľa maximálne do výšky 25 000,- EUR na financovanie nákladov súvisiacich s oprávneným projektom pre prvú fázu;
2. z vlastných zdrojov žiadateľa prvej fázy minimálne vo výške 2 800,- EUR.

## Celkový rozpočet pre oprávnený projekt druhej fázy je maximálne vo výške 115 800,- EUR a pozostáva:

1. z pomoci od poskytovateľa maximálne do výšky 110 000,- EUR na úhradu:
	* poplatku za akceleračný program maximálne do výšky 90 000,- EUR, a
	* nákladov súvisiacich s oprávneným projektom pre druhú fázu, maximálne do výšky 20000,- EUR;
2. z vlastných finančných zdrojov žiadateľa druhej fázy minimálne vo výške 5 800,- EUR.

#  Oprávnené a neoprávnené výdavky z poskytnutej pomoci

Za **oprávnené výdavky** sa považujú len výdavky v rozsahu a v období ich použitia pri riešení oprávnených projektov podľa článku 4 výzvy a v súlade so zmluvou.

Oprávnené výdavky musia spĺňať podmienky **hospodárnosti** (t. j. minimalizácie výdavkov pri rešpektovaní cieľov projektu), **efektívnosti** (t. j. maximalizácie pomeru medzi vstupom avýstupom projektu) a **účelnosti** (t. j. nevyhnutnosti pre realizáciu aktivít projektu a priama väzba na ne). Oprávnené výdavky môžu byť preplatené len jedenkrát.

Oprávnené výdavky, ktoré sú vzhľadom na všetky okolnosti správne, aktuálne a navzájom sa neprekrývajú s iným oprávneným výdavkom, na ktorý sa poskytne iná pomoc, grant, či iná forma podpory od akéhokoľvek poskytujúceho orgánu.

V princípe sa za oprávnené výdavky považujú výdavky, ktoré budú vynaložené a preukázateľné účtovnými dokladmi (napr. faktúra, výpisy z účtov a pod.) a prípadnou sprievodnou dokumentáciou, pričom tieto doklady sú riadne evidované v účtovníctve alebo daňovej evidencii príjemcu a v súlade s platnými všeobecne záväznými predpismi, pričom jednoznačne preukazujú účel použitia. Spôsob zúčtovania poskytnutej pomoci ako aj náležitosti záverečnej správy o realizácii oprávneného projektu stanovuje zmluva.

 **Oprávnené výdavky pre prvú fázu výzvy sú:**

* bežné výdavky žiadateľa prvej fázy spojené s prípravou a realizáciou oprávneného projektu pre prvú fázu.

 **Oprávnené výdavky pre druhú fázu výzvy sú:**

* bežné výdavky žiadateľa druhej fázy spojené s pobytom v akceleračnom programe.

 **Neoprávnené výdavky podľa schémy sú:**

1. úroky z úverov a pôžičiek;
2. leasing;
3. komerčné poistné platené doma i v zahraničí[[5]](#footnote-5), platené úroky, pokuty a penále;
4. poplatky za bankové služby, colné poplatky a dane;
5. výdavky na nákup pozemkov, nehnuteľností a na ich rekonštrukciu;
6. výdavky na obstaranie, opravu a údržbu dopravných prostriedkov a dopravných zariadení;
7. výdavky vynaložené na obstaranie použitého hmotného majetku netýkajúce sa výlučne projektu;
8. odmeny a ich rôzne formy pre zamestnancov pracujúcich na projekte, výdavky netýkajúce sa výlučne projektu, ostatné mzdové výdavky netýkajúce sa výlučne projektu;
9. prevádzkové výdavky netýkajúce sa výlučne projektu;
10. daň z pridanej hodnoty v prípade, ak je príjemca platiteľom DPH;[[6]](#footnote-6)
11. iné výdavky netýkajúce sa výlučne projektu;
12. kapitálové výdavky.

# Disponibilný objem finančných prostriedkov na poskytovanie pomoci vrámci výzvy

Disponibilný objem finančných prostriedkov vyčlenených podľa článku 5 výzvy je maximálne vo výške 685 000 EUR.

# Účel a forma podpory a spôsob poskytnutia podpory

Podpora sa môže poskytnúť **v rámci druhej fázy** výzvy formou **nefinančnej podpory** zo súkromných zdrojov zahraničného partnera po úspešnom absolvovaní akceleračného programu. Nefinančná podpora bude poskytovaná najmä vo forme služieb akcelerátora, transferu know-how, licencií alebo technológií a nadväzovaní obchodno-finančných vzťahov za účelom internacionalizácie slovenských inovácií.

# Časový rámec riešenia projektu

Časový rámec pre oprávnený projekt **v rámci prvej fázy** je maximálne štyri (4) mesiace odo dňa nadobudnutia účinnosti zmluvy týkajúcej sa dotácie z prvej fázy.

Časový rámec pre oprávnený projekt **v rámci druhej fázy** je maximálne dvanásť (12) mesiacov odo dňa nadobudnutia účinnosti zmluvy týkajúcej sa dotácie z druhej fázy.

# Podmienky poskytnutia pomoci

#  Formálne podmienky pre žiadateľov

* + - Základnou formálnou podmienkou poskytnutia pomoci pre prvú alebo druhú fázu je predloženie žiadosti o poskytnutie pomoci (ďalej len „žiadosť“) spolu s relevantnými prílohami podľa článku 11 výzvy;
		- Pomoc možno poskytnúť v súlade s podmienkami výzvy;
		- Pomoc možno poskytnúť len po splnení podmienok oprávnenosti podľa §8a ods. 4 zákona č. 523/2004 Z. z. o rozpočtových pravidlách verejnej správy a o zmene adoplnení niektorých zákonov v znení neskorších predpisov a podľa schémy;
		- Žiadosť musí byť podpísaná štatutárnym zástupcom žiadateľa alebo oprávnenou osobou;[[7]](#footnote-7)
		- Žiadateľ na základe výzvy môže predložiť len jednu žiadosť[[8]](#footnote-8);
		- Na poskytnutie pomoci podľa výzvy nie je právny nárok;
		- Žiadosť pre prvú a druhú fázu je možné predložiť len v termíne určenom poskytovateľom.
		- Pomoc vo forme dotácie bude poskytovaná na úhradu oprávnených bežných výdavkov, ktoré vzniknú odo dňa účinnosti zmluvy.

#  Podmienky pre žiadateľa prvej fázy výzvy

* + - Pôsobenie na slovenskom trhu minimálne jeden rok;
		- Odborné skúsenosti s prípravou a organizáciou tréningových alebo akceleračných programov zameraných na podporu a rozvoj mikro a malých podnikov a ich inovatívnych projektov (preukázanie minimálne piatich (5) absolventov z podobných programov);
		- Schopnosť pripraviť a realizovať oprávnený projekt pre prvú fázu projektu, ktorého obsahom budú tematické prednášky v oblasti výzvy, workshopy, stretnutia s úspešnými podnikateľmi, individuálne odborné poradenstvo a pod.;
		- Demonštrovaná skúsenosť s hodnotením a výberom inovatívnych projektov.

#  Podmienky pre žiadateľa druhej fázy výzvy

* + - Schopnosť odprezentovať a obhájiť inovatívny projekt v slovenskom a v anglickom jazyku.

# Podanie žiadosti

##  Spôsob predkladania žiadosti

Žiadosť spolu so všetkými povinnými prílohami sa predkladá týmito spôsobmi:

1. v elektronickej podobe do elektronickej schránky[[9]](#footnote-9) Úradu podpredsedu vlády Slovenskej republiky pre investície a informatizáciu s označením predmetu **„Výzva SRIN 1/2020 - neotvárať“**, alebo
2. prostredníctvom poštovej služby doporučene na adresu:

Úrad podpredsedu vlády Slovenskej republiky pre investície a informatizáciu

Sekcia riadenia investícií,

Odbor finančných nástrojov

Štefánikova 15

811 05 Bratislava,

alebo

1. osobne do podateľne Úradu podpredsedu vlády Slovenskej republiky pre investície a informatizáciu.

V prípade spôsobu 2. a 3. žiadateľ predkladá vytlačenú a podpísanú žiadosť spolu so všetkými povinnými prílohami v jednom origináli. Žiadosť musí byť odovzdaná v jednej uzavretej a nepriehľadnej obálke alebo obale, ktorá/-ý musí byť označená/-ý **„Výzva SRIN 1/2020 - neotvárať“**.

Žiadateľ zároveň zašle žiadosť a prílohy v rovnakom termíne aj elektronickou poštou na adresu „financujprojekt@vicepremier.gov.sk“.

Žiadosť, prílohy a sprievodná dokumentácia sa predkladá v slovenskom jazyku a určité špecifické prílohy je potrebné predložiť aj v anglickom jazyku. Formulár žiadosti je prílohou č.1 výzvy (**v žiadosti je potrebné zaškrtnúť či žiadateľ predkladá žiadosť v rámci prvej alebo druhej fázy**).

**Povinné prílohy žiadosti** musia byť vyplnené vo všetkých častiach presne, jednoznačne, zrozumiteľne a podpísané štatutárnym zástupcom alebo oprávnenou osobou žiadateľa adoručené poskytovateľovi do termínu uvedeného vo výzve.

Za včas doručenú žiadosť sa bude považovať žiadosť, ktorá bola odovzdaná do termínu určenom na predkladanie žiadostí.

##  Povinné prílohy žiadosti

1. Projektový zámer pre oprávnený projekt. Vzor projektového zámeru pre prvú fázu výzvy je v prílohe č.1a žiadosti. Vzor projektového zámeru pre druhú fázu výzvy je v prílohe č.1b žiadosti;
2. Štruktúrovaný rozpočet projektu podľa vzoru uvedeného v prílohe č. 2 žiadosti;
3. Čestné vyhlásenie žiadateľa o minimálnu pomoc v prílohe č. 3 žiadosti;
4. Doklad preukazujúci zabezpečenie spolufinancovania podľa článku 4 výzvy;
5. Originály potvrdení[[10]](#footnote-10), resp. overené kópie potvrdení potvrdzujúcich splnenie podmienok podľa §8a ods. 4 osobitného predpisu.[[11]](#footnote-11)

##  Kontaktné údaje poskytovateľa

### Úrad podpredsedu vlády Slovenskej republiky pre investície a informatizáciu sekcia riadenia investícií

***odbor finančných nástrojov***

***Štefánikova 15, 811 05 Bratislava***

Webové sídlo: <http://www.vicepremier.gov.sk/>

## Otázky súvisiace s predmetom výzvy je možné konzultovať:

* elektronickou formou na e-mailovej adrese: financujprojekt@vicepremier.gov.sk,
* telefonicky na telefónnom čísle 02/2092 8266, každý pracovný deň v čase: 9.00 – 10.00 hod. a 13.00 – 14.00 hod.,
* osobne[[12]](#footnote-12) každý pracovný deň v čase: 10.00 – 11.00 hod. a 13.00 – 14.00 hod.

Informácie poskytnuté telefonicky alebo ústne nie je možné považovať za záväzné a odvolávať sa na ne.

##  Spôsob odstraňovania formálnych nedostatkov žiadosti

Ak predložená žiadosť neobsahuje predpísané náležitosti alebo prílohy, poskytovateľ v súlade s §5 ods. 5 zákona o poskytovaní dotácií do desiatich kalendárnych dní odo dňa doručenia žiadosti vyzve žiadateľa, aby ju doplnil. Ak žiadateľ výzve na doplnenie žiadosti v určenej lehote nevyhovie, poskytovateľ žiadosť zamietne.

Poskytovateľ je oprávnený v čase posudzovania žiadosti požadovať od žiadateľa dodatočné informácie súvisiace s oprávneným projektom.

##  Lehota na vyhodnotenie žiadosti a postup vyhodnocovania žiadosti

Poskytovateľ vyhodnotí žiadosti podľa zákona o poskytovaní dotácií v lehote 30 dní po uplynutí termínu na predkladanie žiadostí.

Žiadosti sú posudzované podľa kritérií uvedených v prílohe č. 3 výzvy.

##  Zloženie komisie na vyhodnocovanie žiadosti

Zloženie komisie na vyhodnocovanie žiadostí je podrobne ustanovené platným štatútom hodnotiacej komisie, ktorý je uverejnený na webovom sídle poskytovateľa[[13]](#footnote-13).

# Povinnosti príjemcu

Povinnosti príjemcu sú uvedené v zmluve. Vzor zmluvy je prílohou č. 4 výzvy.

# Verejné obstarávanie

Pri obstarávaní tovarov, prác a služieb pri realizácii oprávneného projektu je príjemca povinný postupovať v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

## Prílohy k výzve

Príloha č. 1: Formulár žiadosti spolu s prílohami k žiadosti

Príloha č. 2: Požiadavky na prípravu a realizáciu intenzívneho programu Príloha č. 3: Kritériá

Príloha č. 4: Vzor zmlúv. Pre prvú fázu s príponou 1a, pre druhú fázu s príponou 1b.

1. Registrovaná rozhodnutím PMÚ SR pod č. DM - 19/2018 v znení jej dodatkov, zverejnená
 v Obchodnom vestníku č. 246/2018 dňa 21.12.2018: https://[www.justice.gov.sk/PortalApp/ObchodnyVestnik/Web/Stiahnut.aspx?IdOvSubor=82107%20](http://www.justice.gov.sk/PortalApp/ObchodnyVestnik/Web/Stiahnut.aspx?IdOvSubor=82107%20)

alebo na webovom sídle [www.statnapomoc.sk.](http://www.statnapomoc.sk/) [↑](#footnote-ref-1)
2. Pod inovačným zoskupením sa rozumie subjekt, ktorého cieľom je podporovať inovačnú aktivitu slovenských mikro a malých podnikov prostredníctvom realizácie intenzívneho vzdelávacieho cyklu, ktorého obsahom sú tematické prednášky, workshopy, stretnutia s úspešnými podnikateľmi, individuálne odborné poradenstvo a pod. Inovačné zoskupenie môže byť napr. akcelerátor, inkubátor a pod. [↑](#footnote-ref-2)
3. Bližšie pozri Science, Innovation, Technology for the Future, ILOG branding: <http://ilog1.co.il/> [↑](#footnote-ref-3)
4. V rámci kategórie MSP sa malý podnik definuje ako podnik, ktorý zamestnáva menej ako 50 osôb a ktorého ročný obrat a/alebo celková ročná súvaha nepresahuje 10 mil. EUR. Mikro podnik sa definuje ako podnik, ktorý zamestnáva menej ako 10 osôb a ktorého ročný obrat a/alebo celková ročná súvaha nepresahuje 2 mil. EUR. [↑](#footnote-ref-4)
5. Okrem cestovného poistenia zástupcov uchádzača súvisiaceho s akceleračným pobytom v zahraničí. [↑](#footnote-ref-5)
6. Príjemcovi, ktorý je platiteľ dane z pridanej hodnoty, ak si môže uplatniť odpočítanie dane z pridanej hodnoty, nemôže byť pri zúčtovaní pomoci poskytnutej zo štátneho rozpočtu uznaný výdavok na úhradu dane z pridanej hodnoty. [↑](#footnote-ref-6)
7. Oprávnená osoba žiadateľa je osoba, ktorá je splnomocnená štatutárnym zástupcom žiadateľa na základe úradne overeného plnomocenstva iba na účely podania žiadosti. [↑](#footnote-ref-7)
8. **Žiadateľ, ktorý bude podporený v prvej fáze nemôže byť žiadateľom v rámci druhej fázy.** [↑](#footnote-ref-8)
9. Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov. [↑](#footnote-ref-9)
10. Potvrdenia je žiadateľ povinný predložiť najneskôr do dňa schválenia pomoci poskytovateľom. [↑](#footnote-ref-10)
11. Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. [↑](#footnote-ref-11)
12. Budova Westend Court, 9. poschodie, Dúbravská cesta 4, Bratislava. [↑](#footnote-ref-12)
13. [https://www.vicepremier.gov.sk](https://www.vicepremier.gov.sk/) [↑](#footnote-ref-13)